பசந்த் குமார் பிசுவால்

பசந்த் குமார் பிசுவால் (Basant Kumar Biswal) இந்தியாவைச் சேர்ந்த ஓர் அரசியல்வாதியாவார். 1936 ஆம் ஆண்டு ஆகத்து மாதம் 23 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒடிசாவின் துணை முதலமைச்சராகப் பதவியில் இருந்துள்ளார். திர்டோல் சட்டமன்றத் தொகுதியின் சட்டமன்ற உறுப்பினராகவும், ஒடிசா பிரதேச காங்கிரசு கட்சியின்  துணைத் தலைவராகவும் இருந்துள்ளார். 

இவருக்கு இரண்டு மகன்கள் இருந்தனர். முதல் மகன் முன்னாள் துடுப்பாட்ட வீரர் இரஞ்சிப் பிசுவால் ஆவார். இவர் இந்தியத் துடுப்பாட்ட அணியின் மேலாளராகவும் இந்தியன் பிரீமியர் லீக்கின் தலைவராகவும் இந்திய தேசிய காங்கிரசு கட்சியின் ஒரு பகுதியாக ஒடிசாவின் மாநிலங்களவை நாடாளுமன்ற உறுப்பினராகவும் இவர் இருந்துள்ளார். இரண்டாவது மகன் சிரஞ்சிப் பிசுவால் இயகத்சிங்பூர் சட்டமன்ற தொகுதியின் காங்கிரசு சட்டமன்ற உறுப்பினராகவும் ஒடிசா சட்டமன்றத்தின் துணை எதிர்க்கட்சித் தலைவராகவும் உள்ளார்.

இறப்பு 
பசந்த் குமார் பிசுவால் 2003 ஆம் ஆண்டு செப்டம்பர் மாதம் 7 ஆம் தேதியன்று காலமானார்.

மேற்கோள்கள்

புற இணைப்புகள்
 Basant Kumar Biswal MLA Profile

1936 பிறப்புகள்
2003 இறப்புகள்
ஒடிசா நபர்கள்
இந்திய அரசியல்வாதிகள்
இந்திய தேசிய காங்கிரஸ் அரசியல்வாதிகள்